Vil du delta i forskning og utviklingsprosjektet
 ” Utvikling av opplæringsmateriell i kjemikaliesikkerhet for lærere og lærerstudenter ”?


Dette er et spørsmål til deg om å delta i et forsknings- og utviklingsprosjekt hvor formålet er å utvikle opplæringsmateriell til nettstedet https://chesse.org som kan brukes av lærere og lærerstudenter i opplæring innen kjemikaliesikkerhet. I dette skrivet gir vi deg informasjon om målene for prosjektet og hva deltakelse vil innebære for deg.


Formål
Formålet med prosjektet er å utvikle opplæringsmateriell til nettstedet https://chesse.org, som kan brukes av lærere og lærerstudenter i opplæring innen kjemikaliesikkerhet. Vi ønsker at utviklingen skal foregå i samarbeid med praktiserende lærere og vil hente inn informasjon fra grupper av lærere i form av et elektronisk spørreskjema. Når svarene fra spørreskjemaet er analysert vil vi spørre et utvalg av lærerne om de er villige til å stille til et intervju.

Noen av de problemstillingene/forskningsspørsmålene vi vil undersøke er:
· Hvilke behov har praktiserende lærere for opplæring knyttet til kjemikaliemerking ut over den informasjonen de allerede finner på https://chesse.org?
· Hvordan bør opplæringsmateriellet være utformet for å best nå målgruppen?

Deler av resultatene fra prosjektet kan bli publisert i fagfellevurderte tidsskrift og vil også blir brukt til å forbedre opplæringsmateriellet. 


Hvem er ansvarlig for forskningsprosjektet?
Universitetet i Oslo/Det matematisk-naturvitenskapelige fakultet/Kjemisk institutt er ansvarlig for prosjektet.


Hvorfor får du spørsmål om å delta?
Du får spørsmål om å delta fordi du er praktiserende lærer i naturfag eller kjemi, eller er skoleleder.



Hva innebærer det for deg å delta?

Hvis du velger å delta i prosjektet, innebærer det at du 
· Svarer på et elektronisk spørreskjema om dine behov og tanker rundt opplæringsmateriell knyttet til kjemikaliesikkerhet. Spørreskjemaet tar ca. 10 minutter.
· Kan bli spurt om du er villig til å delta på et intervju som tar ca. 20 minutter. I intervjuet vil du bli stilt utdypende spørsmål rundt svarene dine på det elektroniske spørreskjemaet og andre spørsmål knyttet til utviklingen av opplæringsmateriellet. Intervjuet vil bli gjennomført digitalt over Zoom ved behov.  


Det er frivillig å delta
Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg. 


Ditt personvern – hvordan vi oppbevarer og bruker dine opplysninger 
Vi vil bare bruke opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket.
· Personer som vil ha tilgang til datamaterialet er Svein Tveit og Karoline Fægri, begge ved Seksjon for kjemididaktikk ved Kjemisk institutt, Universitetet i Oslo, og Kirsten Fiskum og Øystein Sørborg, begge ved Naturfagsenteret ved Universitetet i Oslo.
· Svarene dine på det elektroniske spørreskjemaet vil oppbevares adskilt fra personopplysningene dine.
· Deltagerne vil ikke kunne gjenkjennes i publikasjoner basert på datamaterialet.  


Hva skjer med personopplysningene dine når forskningsprosjektet avsluttes? 
Prosjektet vil etter planen avsluttes 15.02.2026. Etter prosjektslutt vil datamaterialet med dine personopplysninger anonymiseres. Anonymiserte opplysninger vil ikke slettes, men vi sletter koblingen mellom dine kontaktopplysninger og de andre opplysningene.   


Hva gir oss rett til å behandle personopplysninger om deg?
Vi behandler opplysninger om deg basert på ditt samtykke.

På oppdrag fra Universitetet i Oslo har Sikt – Kunnskapssektorens tjenesteleverandør vurdert at behandlingen av personopplysninger i dette prosjektet er i samsvar med personvernregelverket. 


Dine rettigheter
Så lenge du kan identifiseres i datamaterialet, har du rett til:
· innsyn i hvilke opplysninger vi behandler om deg, og å få utlevert en kopi av opplysningene
· å få rettet opplysninger om deg som er feil eller misvisende 
· å få slettet personopplysninger om deg 
· å sende klage til Datatilsynet om behandlingen av dine personopplysninger

Hvis du har spørsmål til studien, eller ønsker å vite mer om eller benytte deg av dine rettigheter, ta kontakt med:
· Universitetet i Oslo ved Svein Tveit, sveint@uio.no 
· Vår personvernkontakt: personvernkontakt@mn.uio.no

Hvis du har spørsmål knyttet til vurderingen som er gjort av personverntjenestene fra Sikt, kan du ta kontakt via: 
· Epost: personverntjenester@sikt.no eller telefon: 73 98 40 40.



Med vennlig hilsen


Prosjektansvarlig				
Svein Tveit


-------------------------------------------------------------------------------------------------------------------------
Samtykkeerklæring  

Jeg har mottatt og forstått informasjon om prosjektet «Utvikling av opplæringsmateriell i kjemikaliesikkerhet for lærere og lærerstudenter». Jeg samtykker til:

· å svare på et elektronisk spørreskjema

Jeg samtykker til at mine opplysninger behandles frem til prosjektet er avsluttet


----------------------------------------------------------------------------------------------------------------
(Signert av prosjektdeltaker, dato)




